CELEX: 32008R1095
Language: lt
Date: 2008-11-06 00:00:00
Title: 6 d. Komisijos reglamentas (EB) Nr. 1095/2008, iš dalies keičiantis Reglamento (EB) Nr. 109/2007 nuostatas dėl leidimo naudoti pašarų priedą natrio monenziną ( Coxidin ) sąlygų (Tekstas svarbus EEE)

7.11.2008   
            
            
               LT
            
            
               Europos Sąjungos oficialusis leidinys
            
            
               L 298/3
            
         
      KOMISIJOS REGLAMENTAS (EB) Nr. 1095/2008
   2008 m. lapkričio 6 d.
   iš dalies keičiantis Reglamento (EB) Nr. 109/2007 nuostatas dėl leidimo naudoti pašarų priedą natrio monenziną (Coxidin) sąlygų
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:
   
               (1)
            
            
               Priedą natrio monenziną (Coxidin) buvo leista naudoti laikantis tam tikrų Reglamente (EB) Nr. 1831/2003 numatytų sąlygų. Komisijos reglamentu (EB) Nr. 109/2007 (2) buvo suteiktas leidimas naudoti priedą dešimt metų mėsiniams viščiukams ir kalakutams, leidimą siejant su leidimo išleisti priedą į apyvartą turėtoju.
            
         
               (2)
            
            
               Reglamente (EB) Nr. 1831/2003 numatyta galimybė leidimo turėtojui pateikus prašymą ir Europos maisto saugos tarnybai (toliau – Tarnyba) pateikus nuomonę keisti leidimą naudoti priedą.
            
         
               (3)
            
            
               Leidimo naudoti pašarų priedą natrio monenziną (Coxidin) turėtojas pateikė prašymą, kuriame siūloma pakeisti leidimo sąlygas ir sutrumpinti išlauką prieš skerdžiant bei nustatyti galutinį didžiausią likučių kiekį (toliau – DLK).
            
         
               (4)
            
            
               2008 m. birželio 18 d. priimtoje nuomonėje (3) Tarnyba, pakartotinai įvertinusi poveikį žmogui, padarė išvadą, kad mėsiniams viščiukams ir kalakutams būtų galima nustatyti vienos dienos Coxidin išlauką. Leidimo turėtojas nepateikė naujų duomenų, kuriais remdamasi Tarnyba galėtų pasiūlyti galutinį DLK.
            
         
               (5)
            
            
               Todėl Reglamentą (EB) Nr. 109/2007 reikėtų atitinkamai iš dalies pakeisti.
            
         
               (6)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 109/2007 priedas pakeičiamas šio reglamento priedu.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. lapkričio 6 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29.
   
      (2)  OL L 31, 2007 2 6, p. 6.
   
      (3)  Priedų ir produktų ar medžiagų, naudojamų gyvūnų pašaruose, mokslinės grupės (FEEDAP) nuomonė, pateikta Komisijos prašymu, dėl Coxidin išlaukos mėsiniams viščiukams ir kalakutams ir pakartotinio laikinojo didžiausio likučių kiekio nagrinėjimo. EMST leidinys (2008 m.) 731, p. 1–14.
   
      PRIEDAS
      
                  Priedo identifikavimo numeris
               
               
                  Leidimo turėtojo vardas, pavardė
               
               
                  Priedas
                  (prekinis pavadinimas)
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
               
                  Laikinasis didžiausias likučių kiekis (DLK) tam tikruose gyvūninės kilmės maisto produktuose
               
            
                  mg veikliosios medžiagos 1 kg visaverčio pašaro, kurio drėgnis 12 %
               
            
                  Kokcidiostatai ir histomonostatai
               
            
                  5 1 701
               
               
                  Huvepharma
                  NV Belgium
               
               
                  Natrio monenzinas
                  (Coxidin)
               
               
                  
                               
                           
                           
                              
                                 Veiklioji medžiaga
                              
                              C36H61O11Na
                              natrio druska iš polieterio monokarboksirūgšties, gautos iš Streptomyces cinnamonnensis (28682, LMG S–19095), miltelių pavidalo.
                              Sudėtis:
                              
                                           
                                       
                                       
                                          Monenzinas A – ne mažiau kaip 90 %
                                       
                                    
                                           
                                       
                                       
                                          monenzino; A + B – ne mažiau kaip 95 %
                                       
                                    
                                           
                                       
                                       
                                          Monenzinas C: 0,2–0,3 %
                                       
                                    
                        
                               
                           
                           
                              
                                 Priedo sudėtis
                              
                              Techninė medžiaga natrio monenzinas atitinka šio aktyvumo monenziną: 25 %
                              Perlitas: 15–20 %
                              Kviečių sėlenos: 55–60 %
                           
                        
                               
                           
                           
                              
                                 Analizės metodas
                                  (1)
                              
                              Veikliosios medžiagos nustatymo metodas: didelio slėgio skysčių chromatografija taikant po kolonėlės darinių derivaciją ir UV detekciją (λ = 520 nm).
                           
                        
               
                  Mėsiniai viščiukai
               
               
                  —
               
               
                  100
               
               
                  125
               
               
                  
                              1.
                           
                           
                              Draudžiama naudoti mažiausiai vieną parą prieš skerdimą.
                           
                        
                              2.
                           
                           
                              Priedas maišomas su kombinuotaisiais pašarais kaip premiksas.
                           
                        
                              3.
                           
                           
                              Didžiausia leistina natrio monenzino dozė kombinuotuosiuose pašaruose:
                              
                                          —
                                       
                                       
                                          625 mg/kg mėsiniams viščiukams,
                                       
                                    
                                          —
                                       
                                       
                                          500 mg/kg kalakutams.
                                       
                                    
                        
                              4.
                           
                           
                              Natrio monenzinas nemaišomas su kitais kokcidiostatais.
                           
                        
                              5.
                           
                           
                              Naudojimo instrukcijose nurodyti:
                              „Pavojingas arklinių šeimos gyvūnams. Šio pašaro sudėtyje yra jonoforo: vengti naudoti kartu su tiamulinu ir stebėti, ar neatsiranda galimų nepageidaujamų reakcijų, kai medžiaga naudojama kartu su kitomis vaistinėmis medžiagomis.“
                           
                        
                              6.
                           
                           
                              Dėvėti tinkamus apsauginius drabužius, pirštines ir naudoti akių ir (arba) veido apsaugos priemones. Naudoti tinkamas kvėpavimo takų apsaugos priemones, jei patalpos vėdinamos nepakankamai.
                           
                        
               
                  2017 2 6
               
               
                  25 μg natrio monenzino 1 kg šviežios odos ir (arba) riebalų.
                  8 μg natrio monenzino 1 kg šviežių kepenų, inkstų ir raumenų.
               
            
                  Kalakutai
               
               
                  16 savaičių
               
               
                  60
               
               
                  100
               
            
         (1)  Išsamų analizės metodų aprašymą galima rasti šiuo Bendrijos pavyzdinės laboratorijos adresu www.irmm.jrc.be/crl-feed-additives